Jeg døde som 28-årig.
BASERET PÅ EN SAND HISTORIE
Mit liv begyndte i Fifth Wards i Houston.
Det var nogle af de hårdeste gader i hele Texas.
Hop bare ned.
Intet var let. Hver dag var en kamp.
Du godeste.
Vi får snart elektricitet.
Gloria.
Mary.
Værsgo, Roy.
Og George.
Tak Gud for maden først.
Bøj hovederne.
Himmelske Fader, tak for denne mad.
Du ved lige, hvad denne familie har brug for.
Herren er min hyrde, jeg lider ingen nød.
- Amen. - Amen.
Jeg er så sulten, jeg kunne spise dette bord.
Tak, Mary.
Mary så altid det gode i mig.
Det elskede jeg hende for.
Hør her.
Jeg skal arbejde hele dagen i morgen.
Så du følger Gloria til jeres nye skole. Forstået?
Hvis du skal gå et år om, indhenter du det aldrig.
Så lov mig, at du ikke vil slås.
Det lover jeg.
- Godmorgen, børn. - Godmorgen.
Slå op på side 16 i jeres bøger.
Hvem vil læse højt?
Jason, du kan starte.
"Texas kaldes Lone Star-staten ..."
Hvad kigger du på, Foreman?
Ikke noget.
Har du ikke engang råd til et stykke brød?
Hvad med det her klamme skind?
Var det noget?
Så snup det.
George burde ændre Foreman til "Fattigmand".
Det er Foreman.
Hvad siger du, Fattigmand?
Hvad?
Hvad hedder jeg nu, fjols? Sig det! Sig mit navn!
Vrede var mit svar på alt.
Og jeg kunne ikke stoppe med at slås.
Det eneste, jeg var god til.
Undskyld mig.
Hov!
- Nej! - Ned.
Hold hans hænder, mand.
Hans pung.
Hovsa, drenge.
I har haft travlt, hva'?
Politi! Stands!
De må være her et sted.
Kom så, Butch.
Nogen sagde, de så ham derovre.
- Fortæl mig, hvad du ser. - Find ham.
Find ham.
Kom så. Af sted.
Har du noget?
Find ham så.
Find ham.
Vi har dig. Find ham!
- Kom så. - Prøv næste gade.
Kom så.
Kom så. Han kan ikke være nået langt.
Hvis du gik ud af skolen og er mellem 16 og 22 -
- vil Job Corps lære dig, hvordan du får et godt job.
Her bor du på et jobcenter -
- får gratis læge- og tandpleje -
- rent tøj, egen seng at sove i og tre måltider om dagen.
Du bliver endda betalt.
Giv for en gang skyld dig selv en chance.
Det hedder Job Corps.
Man får uddannelse og oplæring, så man kan få et job.
De betaler også en lidt.
Hvor sender de dig hen?
Det ved jeg ikke.
Hvor end de har lyst til.
Se på mig.
Du har mere indeni, end du viser.
Det ved jeg godt, mor.
Vil du gerne det her?
Ja.
Så gør det ordentligt, George.
Kom ikke tilbage, fordi du savner mig.
Afslut det, du begynder på.
Det skal jeg nok.
JOB CORPS PLEASANTON, CALIFORNIEN
Vi giver jer kundskaber og oplærer jer.
JOBS ER FREMTIDEN
I lærer at få respekt for jer selv og andre.
Vi viser jer en vej frem. Uanset fortid.
Kom, sønnike.
Velkommen til Job Corps. Starten på din lyse fremtid.
Dit sengetøj.
Har du et navn?
Ja, jeg har et navn.
George Foreman.
Barakkerne er mod sydvest. I seng klokken 22.
Ingen druk, rygning, bandeord, kvinder eller slåskampe.
- Giver I os mad? - Tre måltider om dagen.
Serveret af den uforlignelige mrs. Moon.
Det er bare en seng, mand.
ELSKER DIG, GEORGE. HOLD UD. MOR
Sluk for det.
- Har du noget imod musik? - Måske.
- Er du altid så sur? - Når jeg prøver at læse.
Nu ved jeg, hvorfor du er her.
Jeg er her, fordi jeg har uforløst potentiale.
Det siger min far.
Han sagde: "Kom ikke hjem, før det er forløst."
Lad os udfordre C-salen til en kamp. Hvad siger du?
Jeg går bare i spisesalen så.
Alene.
Det lyder bedre.
De er nok i omklædningsrummet.
Nej. Nogen har stjålet dem.
Slap nu af, mand.
Kan vi ikke bare anmelde det til kontoret, når vi har spist?
Du kan takke mig for de brownies.
Hvorfor? Du har ikke noget forklæde på.
De indså, at jeg er god til tal.
Så jeg skulle tjekke bestillingen for hele kantinen.
Jeg spottede noget.
En kasse brownies koster mindre end en kasse bønner.
Og?
"Og?" Jeg byttede om på et par tal på bestillingssedlen.
Og med mine nye spareplaner fik vi flere brownies.
Og mindre luft i maven.
Hvad?
Hvad laver du?
Luk op!
- Tog du mine sko? - Nej! Hold nu op!
Giv mig dem! Stjæler du mine sko?
Min mor gav mig dem!
Hvad har du gang i?
- Smid mig ikke! - Slip ham! Stop!
Skrid så med dig!
Og hvor skal du hen?
Er det dit håndværk?
Vi snakker på vejen.
Mr. Broadus.
Du ødelagde statens ejendom.
Jeg har kun to valg.
At sende dig i fængsel eller hjem.
Den dreng stjal mine sko.
Min mor knoklede for at give mig dem.
- Hvor kommer vreden fra? - Der er ingen!
Ind i bilen.
I den tid, du har været her -
- har du slået tre drenge ud.
Og en uskyldig dør.
De var respektløse.
Også døren?
Har du penge til bussen?
Nej.
Værsgo.
Jeg kan ikke tage hjem, mr. Broadus.
Det kan jeg ikke.
Det her sted ...
Det er alt, jeg har.
Jeg beder Dem.
Har du prøvet at bokse?
Kun på gaden.
Jeg taler om boksning, ikke slåskampe.
Det er en sportsgren.
Med regler.
Jeg har hørt det i radioen.
Jeg oplærer dig.
Du er tilpas stor og grim.
Vil du lære det?
Ja, sir.
Lad mig ikke fortryde det.
George, det her er Royce.
Han er din modstander i dag.
Bare rolig, basse. Jeg skal nok være blid.
Det er bare et tegn på sportsånd, før I bokser.
I viser, at I ikke vil dræbe hinanden.
I er bare to atleter, der prøver at være bedst.
Så for at gøre det ...
... rører man hinandens handsker. Sådan her.
Okay? Kom så.
Op i ringen. Vis, hvad du kan.
- Giv ham tørt på, Royce. - Når jeg siger "tid", bokser I.
Vil nogen satse lidt? Hvad siger du?
Leroy Jackson?
Tid!
På ham, Royce!
Stå dog stille!
Slå ham, George.
Flyt fødderne.
Hvis du står der som en statue, skider en due på dig.
Op med dig.
Kom ud af ringen! Du har intet at gøre deroppe!
Sådan, Royce!
Han var bare heldig!
Hør, sønnike. Jeg ved, det ikke var ...
Jeg er ikke din søn.
Det er også godt.
Min søn skal ikke kalde det held, når han får fair tæsk.
De griner ad mig på grund af dig.
Hvad rager det dig, hvad de tænker?
For et halvt år siden var Royce lige så grøn som dig.
Jeg oplærte ham.
Og jeg kan oplære dig.
Du kan slå fra dig.
Men det er også det.
Sådan.
Du skal lære et stød.
Du skal lære fodarbejde.
Vi starter med et slag.
Okay? Kom med et slag.
Kom så med den anden.
Så du, hvad jeg gjorde?
Hjernen kontrollerer kroppen, ikke omvendt.
I alle kampe er den største modstander, vi kommer op imod ...
... herinde.
Du gjorde grin med Royce, da han dansede, ikke?
- Han ville blære sig. - Vel gjorde han ej.
Han ville føre dig hen, hvor han ønskede -
- så han kunne levere sit slag.
Han studerede også ringen. De bløde punkter, det løse underlag.
Det handler ikke kun om at slå, George. Man må tænke.
Godt. Træd frem med venstre fod.
Lad højre fod glide frem.
Ikke lige frem, men til siden.
Tilbage.
Sådan. Træd frem.
Træd tilbage.
Træd til venstre.
Til højre.
Afskær mig.
Godt.
Kom så.
Kom så!
- Jeg har set en kvinde. - En kvinde?
George! Mary, hent dine brødre.
Sonny, Roy, George er i telefonen.
- Min bror? - Nej. Vores bror, knægt.
- Ja, alle er her. - Hej George!
- Vi savner dig. - Hej.
- Hvordan går det med dig? - Jeg sætter verden i brand.
Jeg får 25 cent mere i timen.
Fedt nok.
Fedt nok? Har du taget på?
Nej. Det er bare noget, de siger her i Californien.
Du kan ikke tale sådan i Texas.
- Jeg træner meget. - Basketball?
Nej, nej. Jeg har fundet noget bedre.
Jeg er ved at lære at bokse.
Sig ikke, at du slås igen.
- Jeg slås ikke. - Hvad kalder du det så?
Det er boksning. Det er en sportsgren med regler.
Og jeg er god.
Gud ved, at jeg ikke ønsker, du slås.
Gud? Hvad har Gud med noget at gøre, mor?
Er du så langt væk hjemmefra, at du ikke kender Guds rolle i dit liv?
- Mor, jeg er bare ... - Betal ti cent.
Mor?
- George? - Betal ti cent.
Betal ti cent for et minut mere.
Betal ti cent.
Ned med ham, Royce.
Okay, George. Du kan godt.
Tid!
Afskær ham!
Sådan!
Det er min bofælle.
Jeg kommer nok sent hjem.
Ja, jeg lovede det.
Jeg skal prøve.
Min kone synes, jeg er for meget her.
- Boksede du? - Jeg var professionel.
Vandt mine første 24 kampe.
Og hvad så?
Desværre måtte jeg bytte en uniform ud med en anden.
Jeg kan se, du læser "Boxing News".
- Ja. - Er du blevet boksekyndig?
- Jeg læste om Joe Frazier. - Ja?
Han er rigtig god.
Jeg ville ikke have noget imod alt det, han har.
JOE HAR DET HELE
Jeg vil være verdensmester.
- Ikke så hastigt, George. - Nej. Jeg må sætte farten op.
- Du kan skaffe mig kampe, siger du? - Det kan og vil jeg.
Okay.
Men først skal du vinde nogle turneringer.
Så kan vi gå efter Golden Gloves.
Og derefter kan vi fokusere på OL.
- Hvornår er det? - Næste sommer i Mexico City.
Men vi venter til det næste.
Det giver dig fem år til at træne og udvikle dig.
Fem år? Så er jeg en gammel mand.
Hør her, George. Du slår hårdere end nogen anden.
Men selv hvis du træner hårdere end nogen anden nogensinde -
- er der ingen chance for, at du når med til OL næste år.
1 ÅR SENERE
Russerne dominerer OL i Mexico City. Tre guldmedaljer mod USA's ene.
FOREMAN MOD CEPULIS GULDKAMP I SVÆRVÆGT
Russerne har gemt det bedste til sidst.
Legendariske Jonas Cepulis har vundet 203 kampe.
Kom nu, George.
Amerikas sidste håb, 19-årige George Foreman -
- har kun bokset i et år.
Han har næppe en chance for guld.
Kom nu.
Det må være den mest ulige kamp i OL-boksning nogensinde.
Forventningerne til Foreman i dag er uopnåelige.
Russeren slår tonen an og giver den unge nybegynder en lektion.
Kom nu, vågn op.
Slå ham nu.
Vågn op.
Lige venstre fra Foreman.
Så I det?
Ja!
Sådan!
Den unge bokser vender det hele på hovedet.
Foreman fyrer slag af nu. De sidder bare.
Cepulis er i store problemer.
- Stop! Det er nok! - Kamplederen stopper kampen!
Stik imod alle forudsigelser vinder 19-årige George Foreman guld.
Ja!
- Han vandt guldmedaljen! - Se ham lige.
Gud hjælpe ham.
Foreman! Foreman!
- Hej George. - Hvad så, brormand?
Tuck.
- Hvad så, brormand? - Hvad så, George?
Du må gerne røre den.
Den er tung.
Ja, den er sikkert tung.
Hvad skal det betyde?
Jeg forstår ikke, hvordan du kan holde det amerikanske flag så højt oppe -
- når vores brødre ...
... gjorde deres ting derovre.
OL RYSTES AF BLACK POWER
De kæmpede for os.
Og hvad gjorde du?
Kæmpede for et land, der ikke elsker dig.
Dét er tungt.
Du må glemme det.
Hvis nogen taler til mig om flaget igen -
- slipper de ikke godt fra det.
Som om jeg forrådte dem.
- Lad mig lave noget mad. Hvad som helst. - Er ikke sulten.
Lad bare Herren tage mig nu. Det troede jeg aldrig, jeg skulle høre.
Du tog herfra uden noget.
Og du kom tilbage med guld.
Hvorfor vil folk så kun tale om flaget?
Ved du, hvad jeg gør?
Jeg vinder mesterskabsbæltet.
- Så vil de respektere mig. - Vil du bokse videre?
Du kommer til skade.
Så du mig ikke? De gør ingen skade på mig. Jeg gør skade på dem.
Er det alt? Vil du bare gøre folk fortræd?
- Du er bedre end det her. - Jeg har en plan, mor.
Og du må tro på den.
Han er vist ikke så dårlig.
GULDVINDEREN GEORGE FOREMAN
Kodylt.
Og du er?
- Paula. - Flight 275 til Los Angeles boarder nu.
Det er mit. Rart at møde dig, George.
Vent. Det er ikke fair.
- Bor du her i Oakland? - Ja, det gør jeg.
Så du kommer tilbage.
Jeg flytter hertil.
Jeg skal træne her, men når jeg ikke gør -
- kan jeg gå lidt ud.
Du er bedre til at bokse end til at score.
Det kan jeg ikke modsige.
Fortæl mig noget om dig selv. Hvad som helst.
- Hvad som helst? - Ja.
Jeg skriver 100 ord i minuttet.
Jeg kan ikke tale så hurtigt.
Kan vi ses igen?
Skriv dit telefonnummer.
Det er mig, der burde bede om dit.
Ligner jeg en kvinde, der venter ved telefonen?
Nej, frøken. Det gør du ikke.
TRÆNINGSCENTER
Har vi virkelig brug for dem?
Prof-kampe er et cirkus. De kan føre os frem.
Jeg kan lugte nyt blod, nyt blod
Hej. Dick Sadler.
Din træner og promoter.
Det her er Archie Moore. Tidligere verdensmester i letsværvægt.
Han lærer dig alt, han selv lærte.
Hvis jeg kan lide, hvad jeg ser.
Sonny. Jeg er stor fan.
En autograf?
- Det er jo ... - Sonny Liston.
Vi skaber vindere her, sønnike.
Det, du vil opnå, overgår din vildeste fantasi.
Når du vågner på dagen for mesterskabskampen -
- smager luften anderledes, solen ser anderledes ud.
Kun to i hele verden betyder noget, og du er den ene af dem.
Den anden, hvis du når så langt -
- er Joe Frazier.
SEJRE - NEDERLAG
Vi kalder sækken her Joe Frazier.
Slår du ham i solar plexus, ryger vejrtrækningen.
Slår du ham på hagen, ryster du hans nerver.
Slår du ham i hjertet, springer hjerteslaget.
Kraft bag hvert slag, George!
- Hallo? - På første ring.
- Paula! - Ja.
Jeg vil høre resten af din historie.
Hvilken historie?
Om at du kan skrive 100 ord i minuttet.
Nå, dén historie.
George, hvornår vil du stille mig et rigtigt spørgsmål?
Såsom?
Såsom ...
... om jeg vil med på date.
Giv ham, George!
Skriver du rigtige ord?
Det lyder som musik.
JEG VIL SE GEORGE DANSE.
- Slå ham ud, skat! - Okay. Hold ham der.
Kom i bevægelse.
- Sådan! - Ja!
Vinder på teknisk knockout:
Den stadig ubesejrede George Foreman!
Vil du tage denne kvinde som din hustru?
Det kan du tro.
Du må kysse bruden.
Se nu.
- Jeg tror, du er klar. - De sad, bassemand.
Frazier bliver blæst bagover.
FRAZIER MOD FOREMAN, TITELKAMP KINGSTON, JAMAICA, 22. JANUAR 1973
Og nu mesterskabskampen mellem Joe Frazier og George Foreman.
Joe Frazier er aftenens favorit.
Hans bedste våben, hans venstre hook, er dødbringende.
Det fik Ali i gulvet for to år siden -
- og er Foreman ikke på vagt, kan det få ham ned -
- og måske endda på en båre.
Frazier! Frazier!
Det gælder verdensmesterskabet i sværvægt -
- under Jamaicas boksekomité.
Ingen tror på, du kan vinde.
Det er godt.
Men Smokin' Joe er ikke som de andre.
Han er den ægte vare.
Husk, at kun to mænd på hele kloden betyder noget.
Få så has på ham.
Du er klar, George.
Joe forventer, at du bare er en mand.
Men i aften er du et bæst.
Luk ham ud.
Der lyder klokken, og de er i gang.
En stor misser fra George.
Der er Fraziers venstre hook.
En mere af dem kan afgøre sagen.
Hold øje med ham. Pas på det hook.
Et stort slag af Foreman.
Og endnu et venstre hook!
Hvordan kan han stadig stå op?
Der har vi det.
Frazier får slag. Sikken overraskelse.
Sådan!
Frazier ryger i gulvet! Frazier ryger i gulvet!
Joe kæmper sig op!
Og George Foreman står så rank som noget.
Sværvægtsmesteren er til tælling.
Der lyder klokken til anden omgang.
Men Joe er sej. Joe er klar.
Og Foreman er over ham igen og rammer ham igen og igen.
Han er i gulvet igen!
Det er svært at tro.
Væk fra rebene!
Seks, syv, otte ...
Han er boksebold for George Foreman.
En boksebold!
- Bliv ved. - Hvor meget mere kan Frazier tage?
Han er i gulvet! Han er i gulvet igen!
Og det er slut!
Det er slut! Færdig!
Jeg har aldrig set noget lignende.
George Foreman er den nye verdensmester i sværvægt.
Sådan.
Hvordan er det at vinde?
Jeg var fast besluttet på at vinde.
Jeg vil gerne takke pressen for at skrive smukt om mig.
Pressen har holdt mit navn i avisen. Og det ...
Det holdt mig fokuseret.
Hvad er det første, du vil gøre som mester, George?
Jeg vil købe et stort hus til min mor.
Tøv en kende. Hvad er nu det?
Er det mesteren?
Ved du, hvad der venter nu, George?
Penge i stride strømme.
Jeg er altid klar til penge.
Men ikke min pengemand.
- Skal jeg være din pengemand? - Ja.
Men Des, hør ...
Jeg har brug for, du er på dupperne fra nu af.
Sådan skal det være.
Vi er langt fra Job Corps.
Hvordan kom du herop?
Skal jeg ikke blive?
Muhammad, der er mange, der siger -
- at de aldrig har set nogen slå -
- som den nye mester, unge George Foreman.
Når jeg ser på Foreman -
- ser jeg det etablerede samfund, flagbæreren.
Og George kan få et nyt slag.
Jeg kalder det "Ghetto Whopper".
Og det hedder det -
- da det bliver givet i ghettoen klokken tre om natten.
Har du set sådan et?
Ud af det blå. Rammer som en flaske.
Skal du vente til klokken tre om natten for at kæmpe mod ham?
Howard, tro mig.
Jeg vil kæmpe mod Foreman hvor som helst, når som helst.
- Hvad siger I så? Skønt, ikke? - Du godeste.
Kom. Jeg vil vise jer noget.
Kan I høre det?
Hver bil har sin egen personlighed.
Så derfor har du fem?
Fem? Vent, til du ser min garage.
Du godeste. Du er gået fra forstanden.
I skal se noget andet.
- Tager du den anden? - Ja.
Okay.
Jeg har grillet hele dagen.
Min egen barbecuesauce. Jeg tog mig god tid.
- Sådan. - Arbejder på det hele dagen.
Det ser fantastisk ud.
Der har vi hende.
- Mit fødselsdagsbarn. - Over til far.
Kom til far.
Ja.
- Tillykke. - Hvad med et til din kone?
Okay. Sig hej til folk.
- Tillykke. - Jeg giver dig væk. Elsker dig.
Okay.
- Det er spisetid nu. - Hold da op.
- Du ved bedre. - Lad os først takke Gud for maden.
Gud?
- Jeg købte maden, mor. Ikke Gud. - Godt.
Så beder du bordbøn.
Du gør det så godt, mor.
Charles og jeg har noget at fortælle jer.
- Vi venter barn. - Barn?
Charles, din køter. Du har gjort min søster gravid.
- Jamen dog. - Tillykke, Mary.
- Tak. - Det er fantastisk.
Vi får endnu en niece eller nevø.
Hallo?
Ring ikke til hertil mere.
- Des? - Ja?
Alt vel med pengene?
Jeg smider alt i bundsolide aktier.
Det lyder godt.
"Bundsolide aktier."
Ali har ævlet løs på tv.
Om hvilken omgang, han slår dig ud i.
Det er let at snakke.
Du ved, hvad man siger om kønne fyre i Fifth Wards.
- De kan ikke tage et slag. - Ja.
Jeg tror, alle er klar til dessert.
Fortæl mig deres navne -
- så jeg ikke står der med telefonen som et fjols.
- Hvad snakker du om? - Jeg er godt klar over det.
- Jeg har ikke tid til det her. - Det er mig, du ikke har tid til.
Hvor mange har der været, George?
Du kan ikke engang se mig i øjnene.
Der venter en kamp mod Ali til fem millioner dollar.
Tror du, jeg opgav mit liv for dig for at være reserve?
Jeg havde det fint før dig.
Så nu kan du ikke lide det her liv?
- Jeg giver dig alt. - Jeg vil ikke have alt.
Jeg vil have dig.
Du har mig.
Se på mig.
Jeg tænkte det nok.
KINSHASA, ZAIRE DEN DEMOKRATISKE REPUBLIK CONGO
Sir? Nej, nej.
- Lad mig. - Okay.
Kom så. Svæv som en sommerfugl, stik som en bi.
Når han ikke kan se, rammer han forbi.
Væk på et øjeblik.
George tror på det, men han kan ikke!
Ikke også, Bundini?
Han rammer Joe Frazier med store, lange slag.
Han bokser som en mumie.
"Kom her. Hvor blev du af? Kom herover, du."
Alle jer sportsjournalister og fjolser vil fortryde, at I ikke regner med mig.
Hvordan kan I ikke det?
I kalder Foreman den nye mester.
Han er ikke nogen ny mester. Han er en ny klovn.
Og han har det bælte, der blev stjålet fra mig.
Og han kan ikke bokse. Han står sådan.
Sådan bokser han. Som en mumie.
"Jeg kommer efter dig."
George.
Vi talte lige om en anden bokser.
Din tur, Store George.
Lad os høre din side af sagen.
Hvis han bokser, som han laver interviews, bliver det en kort aften.
En meget kort aften.
Gang i den, skal I se, for han er ikke min kop te.
Jeg har ondt af Ali.
Foreman kunne slå ham ihjel.
Ali, bomaye! Ali, bomaye!
"Ali, dræb ham."
Er det dét, de ønsker?
Foreman. Bomaye.
FOREMAN MOD ALI, TITELKAMP 30. OKTOBER 1974
På ham som en tiger.
Luk kæften på ham.
Ali har chokeret verden før -
- men de fleste forventer ikke, at han kommer langt her.
Frank, Ali er helt sikkert undertippet.
Men han og landet har taget slagordet "Ali, bomaye" til sig.
"Ali, dræb ham."
Kan Ali som 32-årig danse og holde sig fri af Foreman?
Efter Foremans sejr over Frazier virker Ali chanceløs.
Alle spørgsmål vil blive besvaret.
Kom så, baby. Kom så, George.
- Du kan godt. - Dans med.
- Kom så. - På ham, George. På ham.
- Højre hook. - På ham.
Sådan.
Slå ham i hovedet.
Slip ham. Break.
Kom nu, George.
Hænderne op. Ja!
Er det alt, du har, George? Kom nu.
Slå løs derude.
Han holder ikke.
Bare slå løs.
Sådan, mester.
Ali trækker ud til rebene -
- og prøver at skjule sig fra Foreman.
Er det alt?
Der er intet sted at skjule sig i den ring.
Ali, kom væk fra rebene!
Foreman giver den hele armen.
De slag må gøre skade.
De sagde, du var vild. Lad mig se det.
Ali kan ikke blive ved sådan og forvente at overleve.
3. OMGANG
Boks!
Vis mig nu noget.
Leg ikke med fjolset.
Slip ham.
Bliv på ham, George!
Kom nu, mester, væk fra rebene. Kom nu.
Sådan.
Skil dem, dommer!
- Hvad hedder jeg? - Kom så.
4. OMGANG
Væk fra rebene! Kom nu væk derfra!
Jeg fatter ikke strategien med at søge rebene.
Jeg går ud til rebene igen. Kom og tag mig.
Kom så. Pres ham, George.
Han får bank.
George Foremans slag er dødbringende.
5. OMGANG
Vis mig nu noget, George.
6. OMGANG
Kom nu væk fra rebene!
Kom nu, George. De sagde, du kunne slå hårdt.
Sådan, ja.
7. OMGANG
Er det alt, du har?
Ali får et højre slag ind. Det slag rystede Foreman.
De sagde, du var vild, George.
Det ene slag ændrede uden tvivl kampen.
Ali, bomaye! Ali, bomaye!
Bliv ved med at slå. Bliv ved med at slå ham.
Jeg stopper det.
Væk fra rebene, mester.
Sådan.
8. OMGANG
Foremans slag har ingen kraft.
Foreman ser træt ud.
Han er i problemer.
Måske var det Alis satsning, Frank.
- På ham, George! - Knus ham!
Min tur.
Kom så. Venstre, højre, venstre.
Muhammad Ali med en voldsom højre!
Og endnu en!
... fire, fem, seks, syv -
- otte, ni, ti!
Og det er slut!
Ali har gjort det umulige.
Ali gjorde det. Ali gjorde det igen.
Jeg har levet på én måde hele mit liv.
For at skade ...
... slå omkuld ...
... og ødelægge.
Det blev alt, jeg kunne se.
Jeg var blind for alt andet.
Hvornår får jeg dig at se, far?
Snart.
Det lover jeg.
Og så skal vi aldrig skilles igen. Okay?
George, vi må lægge på nu. Det er spisetid.
Du har ikke underskrevet papirerne.
- Jeg skal nok få det gjort! - Gør det snart.
Jeg ville komme før.
Hvorfor sidder du i bilen? Hvorfor kommer du ikke med ind?
Du fyrede Dick og Archie?
Ja.
Jeg tabte på grund af dem.
Som Doc altid sagde ...
"Brug hovedet i stedet for hænderne."
Han søgte rebene.
Jeg slog, til jeg blev træt.
Rebtricket.
Jeg hoppede på den.
Jeg ved, du har haft det svært -
- men jeg vil ikke høre dig tale sådan.
Foreman har været en modløs, ensom mand -
- i det halve år, der er gået siden Ali slog ham ud i ottende omgang.
I dag afholdes en slags bokseforestilling.
George Foreman, tidligere verdensmester i sværvægt -
- vil prøve at slå fem boksere ud på en dag.
Ingen ved, hvad han håber at opnå med dette.
George, du kan stadig nå at bakke ud.
Du behøver ikke.
Sværvægtsmester og verdensklasseklovnen Muhammad Ali -
- slutter sig til mig.
"Klovn"? Kom nu ikke til skade, Howard.
Der lød klokken. Og de er i gang.
Ikke hans sædvanlige stil.
Han prøver vist at imponere mig.
Han ... Han hopper rundt som påskeharen.
Ja, som en hare, Muhammad.
Hvad laver du?
Hen til rebene! Sådan.
Bliv derude. Ud til rebene.
Det er ikke brydning.
Rebene. Få ham til at arbejde for det.
Nu er Johnson i gulvet.
- Alonzo er vist færdig. - Han er nede.
- Der er lidt uenigheder. - Gå væk.
Der er snart slåskamp -
- mellem Foremans trænere og Johnsons. - Væk!
Ali! Ali!
Publikum råber: "Ali! Ali!"
Det huer ikke George Foreman.
Ali!
Giv mig en ny chance.
Jeg skal ikke i ringen med en tumpe igen, George.
Fordi du er bange for mig.
- Bange? - Du er bange for mig.
Lad os gøre det lige nu, George.
- Hold min jakke, Howard. - Kom op i ringen.
- Slip mig. Hold min jakke. - Du er ikke en bokser.
Du hænger bare i rebene.
Jeg er for køn til en grimrian som dig.
Kom herind.
Kom nu, mand. Kom nu, George.
- Som altid er du bare snak. - Utroligt.
Ali! Ali!
Hvad troede du, du ville få ud af det?
Respekt.
Sønnike, det smukke ved boksning er -
- at det viser en mand, at han kan gøre noget helt alene.
Noget konstruktivt.
Lad os gå tilbage til at kæmpe mod en ad gangen. Hvad siger du?
Det er lige kommet.
Okay.
Det er til dig.
George.
- Hvad er der? - Mary bløder.
De prøver at redde barnet, men det får ingen ilt.
Sig, at jeg betaler hvad som helst.
Få de bedste læger.
Vi har allerede de bedste læger, George.
Babyen har brug for et mirakel. Vi må bede.
Bede?
Himmelske Fader, vi er samlet her i ydmyghed -
- i din søn Jesu Kristi navn.
Okay, her er jeg så.
Hvad har min søster gjort dig?
Mary har været sød hele sit liv.
Over for alle i verden.
Også mig. Uden at jeg fortjente det.
Tager du hendes barn?
Svar mig.
Hele mit liv har jeg hørt om dig.
Og du har aldrig vist mig noget.
Jeg har ikke set noget.
Hvis du vil tage nogen ...
... så tag mig.
Tag ikke min søsters barn.
Tag mig.
Jeg beder dig.
George.
- Er han ...? - Han er perfekt.
Lægerne kan ikke forklare det.
Det er et mirakel.
Det er ...
Det er godt.
Kom herover.
Sig hej til din nevø.
Lille George.
Lille George?
Ja.
Mor sagde, du bad.
Hvad du end sagde til ham ...
... så virkede det.
Jimmy Young!
Lyt lige til publikum. "Jimmy Young!"
FOREMAN MOD YOUNG SAN JUAN, PUERTO RICO, 17. MARTS 1977
Foreman har haltet, siden Ali slog ham.
- Han fyrede hele sit hold. - Kom så, George.
Men det hjalp ikke.
George er ikke fokuseret på kampen.
Kom så.
Jimmy Young har vundet kampen ifølge de enige dommere.
Han har en lovende fremtid.
Hold lige øje med ham, okay?
Hvad skete der, George?
Det var bare en kamp.
Alle får en nedtur.
Det var chancen tilbage til Ali.
Det er så varmt.
Hvorfor er her så varmt?
Hvem sagde det?
Ingen sagde noget, George.
Hvem sagde det?
- Hvem snakker? - Ingen.
Ingen snakker, George.
George?
Jeg ...
Jeg skal ...
George!
Han har en svag puls. Op på bordet.
- På tre. En, to, tre! - Forsigtig.
- Rolig. - Op på bordet. Sådan.
Okay.
George?
George ...
Jeg vil ikke dø.
Jeg tror.
Rolig nu.
George?
Vi troede, du var død.
Det var jeg også.
Jesus lever i mig.
Han lever i mig.
Han lever.
Jeg må blive ren.
Ikke badet. Koldt vand kan give chok.
- Vent! - Jeg må blive ren.
- Vent! - Slip mig.
Jeg må blive ren!
Halleluja!
Jeg er ren.
Jeg døber dig nu -
- i Faderens -
- Sønnens og Helligåndens navn.
Halleluja!
- Halleluja! - Halleluja!
Halleluja!
Vi er vidner til et mirakel.
Broder George ...
FRELSERKIRKEN HOUSTON, 1978
... vil dele sin version af miraklet med jer.
Giv en ordentlig velkomst -
- til den tidligere verdensmester i sværvægt -
- og vores nye broder i Kristus, George Foreman!
Tak, pastor Stokes.
Jeg ...
... var i en kamp.
Jeg elskede at kæmpe.
Ude i omklædningsrummet.
Og Jesus Kristus vækkedes til live i mig.
Og ...
... på grund af det ...
... vil jeg vie mit liv til Gud.
Jes.
Jeg vil være præst.
Tak, Jesus.
- Lovet være Gud! - Okay.
Han fandt måske endelig en, der kan vise ham vejen.
Lovet være Jesus!
- Halleluja! - Halleluja.
Lovet være Jesus.
Det var noget af en forestilling.
Jeg er glad for, du så det.
Gil har været på arbejde. Vi har stadig en vej til Ali.
Jeg er færdig.
Jeg vil ikke bokse mere.
- Du er jo en fighter. - Nej.
Ikke længere.
Du har børn at tage dig af.
Jeg vil følge Gud.
Fatter du hvad du vender ryggen?
Hør, jeg ...
Jeg kan ikke knytte næven længere.
Det er som om han rakte hånden ind i mig ...
... og pillede al min vrede ud.
Den vrede inde i dig ...
... skabte en konge.
Jeg så det.
Vil du nu sige, at det hele er væk?
Kan du huske, da du sagde, at du byttede en uniform for en anden?
Det er det, jeg gør.
Det kan du godt forstå, ikke?
Jeg havde intet valg, George.
Mit valg var truffet for mig.
Det var mit også.
Jeg tror dig ikke, George.
I 28 år har jeg brugt mine næver til at få respekt.
Jeg vidste, jeg måtte bruge hjertet.
VERDENSMESTER
Men hvordan?
Hun sagde, at store George Foreman var ved døren.
Jeg sagde: "Beatrice, du er skør.
Foreman kommer ikke til mesteren -
- medmindre han vil have flere tæsk."
Jeg er kommet her ...
... for at fortælle, at jeg har fundet Jesus.
Du har fundet Jesus?
Tillykke. Jeg vidste ikke, han var blevet væk.
Jeg kom her ...
... for at bede om din tilgivelse.
- Min tilgivelse? - Ja.
Det var mig, der slog dig ud.
Hør ...
Efter Zaire ...
... hadede jeg dig, Muhammad.
Det gjorde jeg.
Og jeg ville dræbe dig.
Med disse hænder.
Kom nu, mand. Du vil have en omkamp. Det ved jeg.
Sig det nu bare.
Jeg vil ikke have nogen omkamp.
Jeg troede ikke på, at du var stoppet for at prædike.
Jeg ...
Jeg vil hjælpe folk.
George, hjælp lige mig, okay?
Bare boks mod Kenny Norton en gang til. Slå ham ud.
Slå ham ud, George. For det kan jeg ikke.
Gør det, så er han ikke topudfordrer mere.
Så får du en titelchance.
Og så får vi begge en lønpose, ikke? Lovet være Jesus.
Jeg kan ikke hjælpe dig på den måde.
Okay, broder.
Fint nok.
Jeg tilgiver dig.
George Foreman som præst.
Så har man set det med.
Hej.
- Hvad laver du her? - Hej Michi.
- Jeg elsker dig. - Michi, tag din bror med ind.
Gå indenfor, George.
Hvad laver du her?
Jeg kom her ...
... for at undskylde for den måde, jeg behandlede dig på.
Det var ikke i orden.
"Kærligheden skal være oprigtig.
Hold jer til det gode."
Hej.
Jeg er George.
Mary Joan Martelly.
Du sad på den samme plads, den dag jeg afgav mit løfte.
Sidder du altid forrest?
Ja. Det hjælper mig med at fokusere på Gud.
Hvordan går præstegerningen?
Det er hårdt.
Rigtig hårdt.
Hårdere end at blive slået i ansigtet?
Nogle gange føles det ens.
"Salig er den, som holder ud."
Brødre og søstre, jeg er her i dag -
- ikke for at fremhæve mig -
- men Jesu navn.
Jeg var en mand, der afviste al religion.
"Jesus" var et fyord for mig.
Men Herren ændrede mit liv.
Det var ikke Herren.
Det var Jimmy Young. Jeg så ham give dig røvfuld.
Rørte du ham overhovedet?
Savner du ikke ringen?
Hellere dø ...
... end at gå i ringen igen.
Hør ...
I kunne samle alle Rockefellers penge -
- og Kennedys penge -
- og det ville ikke være nok til at få mig tilbage i ringen.
Gud være lovet. Tak, Jesus.
Jesus er i live i dag.
Jeg ...
Jeg havde det skidt med min opførsel.
- Hvordan opførte du dig? - Lidt koldt.
- Ja. - Du havde et ry.
Og ikke et gudfrygtigt et.
Jeg er anderledes nu.
Jeg havde endnu ikke lært -
- at nyde hver dag for sig selv.
Hvordan man får det bedste ud af hver dag.
Har du børn?
Ja.
De bor ikke fast hos mig, hvilket er svært -
- men jeg kommer til at se meget mere til dem nu.
Ja, bestemt.
Det er godt at høre.
- Tak. - Det var så lidt.
Er du okay?
- Ja. - Skulle vi ikke i biografen?
Jeg vil vise dig noget.
Hvad ligner det?
En kirke, der mistede troen.
Nej.
Jeg køber den.
Og jeg vil prædike i den.
Og være mit bedste jeg.
Og jeg vil sprede hans ord.
Tror du på, jeg kan det?
Ja.
Det gør jeg.
MIRAKLETS FÆLLESKIRKE
I skal kæmpe for jeres tro. Hver eneste af jer, hver dag.
7 ÅR SENERE
En søndag morgen, når solen skinner ...
... og din mand står der med sine badebukser på ...
... og et tæppe ...
... og siger: "Stranden venter!"
Og du tænker for dig selv:
"Vil det virkelig skade mig at gå glip af gudstjenesten?"
Hvis man ikke pudser skoene, bliver de så pudset?
Nej.
- Vasker tøjet sig selv? - Nej.
Hvis du ikke kæmper for din tro, forsvinder den.
Du må kæmpe for din tro.
Kæmp i det mindste for den.
Amen.
VORHERRE JESU KRISTI KIRKE
Tak. Pas på jer selv.
Okay.
Pastor Foreman.
Du må hjælpe mig.
Vil du træne mit barnebarn Jalen?
Med et godt mandligt forbillede -
- i stedet for de drenge, han ...
Jeg ville træne med Ali, men ikke ham, der tabte til ham.
- Jalen ... - Det er okay.
Han minder mig om mig i den alder.
Kan du oplære ham?
Boksning er ikke svaret.
Svarene er herinde.
Læs Bibelen, unge mand.
Kom i kirke, så skal det nok gå.
Okay, søster. Gud velsigne dig.
- Hav en god dag. - Okay.
Noget dufter godt her.
- Elsker dig. - Elsker dig.
Du bliver tung.
Kom her, knægt.
Jeg elsker dig, okay?
- Giv mig et kys. - Nej.
Kom nu. Vil du ikke kysse din far?
... den epidemi af gadevold, der plager Fifth Ward.
To mistænkte er pågrebet for røveriet.
Tag din bror med ind ved siden af.
... med en i kritisk tilstand.
De unge er nu varetægtsfængslet.
Er du okay?
Hans bedstemor kom med ham.
I sidste uge.
Den knægt.
Men jeg var så ... selvtilfreds, fordi jeg havde fundet Gud.
Jeg overså det.
Hvad overså du, George?
Jeg så ikke, hvor han var.
Kun, hvor han burde være.
TIL SALG SOLGT
George, er du sikker på, du vil det her?
Ja.
Fint. Jeg taler med banken og får flyttet nogle af dine aktiver.
Jeg vil vise jer noget her.
Jeg har en idé.
Jeg har den.
Den er tung.
Hjælp mig med sengen herovre!
Fart på.
Det ser godt ud.
Stram rebene.
De må ikke være løse.
UNGDOMS- OG MEDBORGERHUS
ÅBNINGSFEST
Jeg ville have blokeret, men nogen hævede kurven.
Hej med jer. Kom ind.
Kom ind. Hyg jer.
Hej Nate. Det er længe siden.
Flot frisure. Den er næsten så fin som min.
MUHAMMED ALI LÆSESAL
Hvad så?
Hvordan går det, søster? Fint.
Du laver altid fouls. Jeg ser dem.
Det ser godt ud.
Jeg klarer det. Bare rolig.
Det er aldrig sket her i ungdomsklubben før.
- Det giver ingen mening. - Roberta, hvad så?
Er du helt sikker? For det lyder ikke rigtigt.
Okay. Jeg er med. Vi tager os af det med det samme.
De sagde, vi aldrig betalte elregningen.
Virkelig?
Bare sæt Des på sagen.
Han er ikke mødt i dag.
Undskyld, mr. Foreman.
Hvordan vidste De det ikke?
Hvad har jeg nu?
Lidt over 2.000 dollar.
Det kan ikke passe.
Tag fra mine investeringskonti til regningerne.
Investeringerne gik skævt sidste år.
Des sagde, alt var godt.
Beklager, men det passer ikke.
Han fandt bundsolide aktier.
Nej. Det var risikable sats.
Nej, det ...
Jeg beklager, mr. Foreman, men betales der ikke snart -
- må banken begynde at inddrage ejendommen.
Roy siger, at hele byen leder efter Desmond.
Nemlig.
Du må lade ham være.
Jeg gav ham det hele.
Og han mistede det.
Ikke kun ungdomsklubben.
Alt, jeg har arbejdet for ...
- Det er væk. - Nej, nej.
Alt, du har arbejdet for, er herinde.
Lige siden du var en lille dreng ...
... prøvede jeg at få dig på rette vej.
Men du fandt den.
På egen hånd.
Du fandt Gud.
Vær gudfrygtig.
Lad ikke Desmond Baker tage det fra dig også.
Sig det.
Sig, at du satte pengene ind på en anden konto, jeg ikke kender til!
- Sig, at alt ikke er væk. - Alt er væk.
- Jeg mistede det. - Sig, det er løgn.
Jeg mistede det.
Undskyld, George.
Når du er klar, mr. Foreman.
Denne sommer, når du griller med familien -
- har kun én sauce den sødme og krydder -
- som alle elsker.
Du sagde "krydder."
Gjorde jeg?
Ja. "Krydder" er ikke et ord.
Dav. Tak.
Vil du signere den her, mester? Tak.
- Dav. - Hej.
Mange tak.
Tusind tak.
Tak.
Når du griller med familien -
- har kun én sauce den sødme og krydderi -
- som alle elsker.
Miss Tammie's Mesquite & Original Barbecue Sauce.
Fås til en hot pris.
Med penge fra Tammie's-reklamen ...
Småpenge.
Det bliver man betalt for at ligne et fjols i tv.
Alt tæller, George.
Jeg har solgt alt, jeg har.
Skåret ind til benet.
Klarer vi den?
Vi mangler lidt.
Hvor meget?
Ikke i nærheden af det.
Jeg ved, du hader den.
Det er bare en sæk. Jeg hader den ikke.
Men den er beskidt.
- Kom nu i seng. - Jeg er ikke træt.
Men du skal prædike i morgen.
- Pastor Carl tager over. - Hvorfor?
Så jeg ikke skal stå deroppe og sige, hvordan folk bør leve.
Det er jo det, en pastor gør, ikke?
Det er min skyld, at pengene er væk.
- Sig ikke sådan, George. - Jeg vidste, hvad Des var.
Og jeg stolede på ham alligevel?
Jeg må bokse igen.
Du svor på, du ikke ville.
Da du kom hen til mig i kirken -
- så jeg en mand, der ville ændre sit liv.
Jeg forelskede mig i den mand.
Det gamle dig kender jeg ikke.
Og det vil jeg ikke.
Joan ...
Der er kun to ting, jeg kan.
At bokse og prædike.
Men at prædike ...
Det betaler ikke regningerne.
Hvad hvis din vrede vender tilbage?
Hvad hvis du ikke kan vinde uden?
Træd frem. Træd tilbage.
Træd til venstre. Til højre.
Træd frem. Træd tilbage.
Træd til venstre. Træd til højre.
Træd frem. Træd tilbage.
Til venstre. Til højre. Godt.
Afskær mig!
Da du stoppede ...
... knuste du næsten mit hjerte.
Som svigtede du mig.
Men jeg vendte tilbage hertil.
Jeg gik i gang igen.
Og der skete noget spøjst.
Jeg huskede, hvem jeg var.
Jeg er lykkelig her, George.
Du har før gjort mig til noget.
Du kan gøre det igen.
Joe Louis forsøgte at vende tilbage.
Marciano dræbte ham næsten i ringen.
Joe Louis prøvede at starte på toppen. Men vi starter fra bunden.
Du er gammel. De vil kalde os et cirkusnummer.
Ikke, hvis vi vinder kampe.
Doc ...
Du ved, vi kan gøre noget her.
Noget, der overgår deres fantasi.
Når du vågner på dagen for mesterskabskampen ...
Mand ...
Luften smager anderledes.
Solen ser anderledes ud.
Kun to i hele verden betyder noget.
Og det vil være os to.
Hvad vejer du?
Hvad jeg overvejer?
Nej, hvor meget vejer du?
Nå, min vægt?
- Du mener et tal? - Ja.
Omkring 135 kilo.
Måske ikke helt så meget, men omkring ... Nok omkring 135.
Er det ikke en synd at lyve?
Jeg vejer 143 kilo.
144 efter morgenmaden.
Kommer du ned på 120 ...
... så ring.
Mit træningstøj er krympet.
George, tag det nu roligt.
Du får et hjerteanfald.
Det er klamt, George.
Hvem er klar til pandekager?
Jeg er klar til pandekager. Ja, bestemt.
Værsgo, skat.
Ja. Jeg snupper fem af dem.
Okay. Op med dig.
Det er der, kampen er.
Tid!
Afskær ham!
Flyt fødderne.
Kom nu, George.
Tid!
Du må lære nogle nye tricks.
Nye arme og ben ville måske også hjælpe.
Det er ikke sjovt, George.
Hvad er der galt?
Jeg tror, Herren talte til mig i aftes.
Hvad sagde han?
Han viste mig et syn.
Af dig.
Du vandt sværvægtsmesterskabet igen.
Jeg kan ikke forklare det.
Det er ligesom ...
... at han løfter dig op midt i ringen -
- så du kan løfte ham op foran millioner af mennesker.
Hvordan har du det?
Jeg har det godt.
Det er alvor i aften.
Vi må vække den gamle tiger og få ham i sving igen.
Den mand er væk, Doc.
Nu gør vi det på en ny måde.
Der er ingen ny måde i den ring.
Der er ham, og der er dig.
Skad ham eller kom selv til skade.
- En slåskamp. - Boksning.
Det er en sportsgren.
Med regler.
Bare du har styr på det.
GEORGE FOREMAN MOD STEVE ZOUSKI 9. MARTS 1987
Det er ti år siden, George Foreman var i en boksering.
Hvordan ser denne Foreman-reinkarnation mon ud?
Zouski er ikke verdensmester, men han er en dygtig bokser -
- og George kommer i fare.
Ved du, hvad der skræmmer mig mest?
At tabe til en bums?
Nej.
At tage min kåbe af foran alle de folk.
Sidst, de så mig, lignede jeg Superman.
Nu er du Michelin-manden. Det er ikke en skønhedskonkurrence.
Kom så!
Mine herrer, jeg gav jer instrukser i omklædningsrummet.
Gør det, jeg siger.
Giv mig en ren kamp. George ...
Se ikke på ham. Han prøver at påvirke dig.
Op med dem.
Kom i gang.
Og George Foreman indleder sit usandsynlige comeback.
- Kom så, George. - Hold hænderne oppe.
Publikum her i Sacramento er rastløse.
- Hold op med at danse! - De vil se action.
Hold op med at lege.
Vil du bokse, eller vil du hjem? Kom nu!
Kom så. Vil du bokse?
Sådan.
Tarveligt slag efter klokken.
Luk ham ud.
Det er nu eller aldrig. Luk ham ud.
Jeg gør det på min måde, Doc.
På min måde.
George kan stadig slå.
Kom så! Slå ham, som du slog Frazier!
Gør det af med ham!
Zouski er i store problemer.
Ja, sådan.
Kom nu. Han er jo såret. Stop kampen.
Pas dit arbejde. Kom nu.
Pas dit arbejde.
Kom nu, George.
- Det er nok. - Det er slut. Kamplederen har set nok.
Foreman tager sit første skridt tilbage med en stor sejr.
Giv en hånd til fede, gamle, skaldepander!
Ja! På dem, George!
DET STORE COMEBACK
Den rumlen, man hører, er George Foremans comeback-ekspres.
Du kan bande på, at der er fut under kedlerne.
Nogen sagde engang:
"Man må måle en mand på hans vilje til at kæmpe."
Alle de eksperter, der gjorde grin med Georges størrelse -
- griner ikke mere.
Foreman tvinger bokseverdenen til at være opmærksom.
Aldrig før har en bokser holdt sig fra ringen så længe -
- og kæmpet sig tilbage.
Hvor langt kan han nå?
I aften byder vi velkommen til tidligere sværvægtsmester -
- George Foreman.
- Godt at se dig. - I lige måde.
Sig mig, George ...
Alle dem, du har kæmpet mod ... Hvor finder du dem?
Tankstationer, barer og bowlinghaller.
- Lyder som hård konkurrence. - Ja.
Men det er løgn, at jeg kun vil møde -
- nogen, der ligger i respirator.
De skal have været ude af den mindst fem dage.
Fortæl om dine sønner.
Jeg har fire.
Og deres navne er ...?
George jr., George Foreman III, George Foreman IV og George Foreman V.
De skulle have noget til fælles. Ingen forskellige navne.
Har én succes, har vi det alle.
Får en problemer, får vi alle problemer.
Hvad siger I så?
Du skal op imod Evander Holyfield i Atlantic City, ikke?
Jo.
Det er min skæbne at vinde sværvægtsmesterskabet igen.
Så er det nu, unger!
Her.
HOLYFIELD MOD FOREMAN, TITELKAMP 19. APRIL 1991
Nu til syvende omgang.
Holyfield fører som forventet.
Din vilje, Herre.
Og han presser Foreman med en voldsom venstre.
George står stadig. Men hvor længe?
Foreman angriber nu.
Sådan, George.
Sikke et slag! Holyfield vakler.
Gode slag! Ingen troede, Foreman ville holde så længe.
- På ham. - En uforglemmelig omgang.
George Foreman er den ægte vare.
Og publikum rejser sig.
Med 117 mod 100 point er vinderen ifølge dommerne -
- den ubestridte verdensmester i sværvægt -
- Evander Holyfield!
Mr. Foreman.
God kamp.
- En omgang til, så havde De vundet. - Tak.
Sid ned.
Godmorgen.
Hvorfor kommer De i dag?
Jeg vil godt have styr på tingene denne gang.
- Er HBO-checken kommet? - I morges.
De håbede på lige at kunne dække udgifterne.
Hvad?
TOTAL BELØB: 10.285.000
Jeg tror, De vil nyde resten også.
Deres sjove, lille grill-aftale -
- begynder at generere nogle væsentlige checks.
Virkelig?
Det overrasker mig, at de valgte en fed gamling som mig -
- til at sælge en slankende grill.
Ungdomsklubben?
Der er penge nok på kontoen til at holde den åben længe.
De behøver aldrig at bokse igen, mr. Foreman.
Gud være lovet.
Hvad er der?
Vores opgave er ikke fuldendt.
Måske hørte jeg forkert, George.
Du hørte rigtigt.
Dit syn ...
Det var ægte.
Han gjorde sin del.
Nu må vi gøre vores.
Kampen er i gang.
Tre år efter han tabte til Evander Holyfield -
- har "Store" George Foreman på 45 år -
- kæmpet sig tilbage til en titelkamp.
Men han skal passe på, hvad han ønsker sig.
Michael Moorer. Den nykårede verdensmester i sværvægt.
En ny mester i sin bedste alder.
Med fart, kraft og et flydende arsenal.
30 af Moorers 35 sejre er på knockout.
Han er meget svær at bokse imod.
Første venstrehåndede sværvægtsmester i historien.
Han har endda slået Evander Holyfield, som gennemhaglede Store George.
Verden har aldrig set en 45 år gammel sværvægtsmester.
For George Foreman handler det ikke om sejr eller nederlag -
- men om at overleve.
Hvordan slår man ham?
TRÆNINGSCENTER
VERDENSMESTERSKAB I SVÆRVÆGT
MOORER MOD FOREMAN LØRDAG D. 5. NOVEMBER 1994
Kom ud af hjørnet.
Kom nu.
Myten om George Foremans styrke bliver vist aflivet af Moorer.
Kom nu. Hvad laver du?
God højre af Moorer.
Foreman får tæsk og er langt bagud på point.
Når George rammer -
- slår Moorer igen med to eller tre slag.
Han har svært ved at slå den yngre og hurtigere bokser.
George har nul timing.
Han er langsom og sløv. Jeg troede, han ville være skarpere.
Moorer skærer George ud som en kalkun.
- Vores gut er brændt ud. - Rolig nu.
Foremans venstre øje lukker sig.
Han ser bare så træt ud, Jim.
Han fortjener al ære -
- men han er en 45-årig mand i en ung mands sport.
En uppercut af Moorer sendte Foremans hage bagud.
Gud, beskyt ham.
Jeg har kæmpet hele mit liv.
I lang tid -
- fordi jeg følte mig hadet af verden.
Fattigmand!
Det er en "Ghetto Whopper".
Jeg vil møde George Foreman når som helst.
Men jeg har forandret mig.
Ni omgange mod den bedste i verden.
Der er ingen skam, sønnike.
Han klarer den.
Er du okay?
Kom så, George.
Jeg måtte bankes helt ned til bunden for at indse ...
... at alt, jeg søgte, allerede var der.
Og med det ...
... kan man gøre det umulige.
Moorer får en højre og ryger ned!
Et utroligt slag med højre hånd.
- Jeg kan ikke tro det. - Det skete!
... fem, seks ...
- Bliv nede! - ... syv ...
... otte, ni, ti.
Det skete!
George Foreman er ny verdensmester i sværvægt.
Bokseren, der blev præst, er nede på knæ.
Ikke i nederlag, men i sejr og taksigelse.
Tak.
Nej, tak til dig.
Du er verdensmester i sværvægt.
- Vi gjorde det. - Vi gjorde det.
Vi gjorde det.
Jeg har aldrig set noget lignende i mine 25 år, Gil.
Den ældste verdensmester i sværvægt nogensinde: George Foreman.
GEORGE GENVANDT TITLEN SOM 45-ÅRIG -
- EFTER AT HAVE TABT DEN 20 ÅR TIDLIGERE.
GEORGE OG MUHAMMAD ALI BLEV GODE VENNER -
- OG TALTE I TELEFON NÆSTEN HVER DAG RESTEN AF ALIS LIV.
CHARLES "DOC" BROADUS KOM I HALL OF FAME I 1998.
SEKS AF GEORGES BØRN HEDDER GEORGE. EN DATTER HEDDER GEORGETTA.
MEDBORGERHUS
I DAG PRÆDIKER GEORGE STADIG I SIN KIRKE -
- OG HAR UNGDOMSKLUBBEN I HOUSTON, TEXAS.
I 1999 SOLGTE GEORGE RETTIGHEDERNE -
- TIL "GEORGE FOREMAN-GRILLEN" FOR 137 MILLIONER DOLLAR -
- SÅ KLUBBEN OG KIRKEN VIL LEVE VIDERE.
"SPORT ER SPORT.
DET HANDLER OM, HVORDAN VI ER UDENFOR RINGEN." - 'STORE' GEORGE FOREMAN
Undertekst oversat af: Stephan Gru